Drangsnyken

Drangsnyken, på engelsk Carrock, er i J.R.R. Tolkiens fiktive verden Midgard en stor steinknaus i den øverste delen av den store elva Anduin, nord for det Gamle vadestedet. I kapittel 7 i boka Hobbiten sier Gandalv at trappene som går fra bunnen av steinen og helt opp til den flate toppen var laget av Beorn og at Drangsnyken var det han kalte den for. 

Det engelske navnet på denne knausen, Carrock, var muligens en språklig spøk fra Tolkiens side, fordi car er Anglo-Saxisk og betyr rock (altså stein). Denne spøken er gjenskapt av oversetteren, Nils Ivar Agøy, som har satt sammen det norske navnet av drang – framstikkende knaus/berg og nyk – bergtopp.

Kategori:Steder i Tolkiens verden